GiliGold/VAD_KnessetCorpus huggingface dataset:
קטי קטרין שטרית: שניה, יש פה שאלה לחברת הכנסת עאידה תומא סולימן, היא רוצה לשאול אותך, תעני לה בבקשה.
עאידה תומא סלימאן: כן, מאוד מחמם את הלב לשמוע שיש הרבה פרויקטים, אבל אפשר להיות יותר ספציפית?
עאידה תומא סלימאן: כלומר, איזה סוג של פרויקטים אתם מנהלים?
עאידה תומא סלימאן: מה השירות שאתם נותנים?
עאידה תומא סלימאן: בכמה מקומות בארץ אתם פרוסים ומכסים נערים ונערות באיזה סדר גודל?
רחל שגיא: תודה, שאלה טובה.
רחל שגיא: יש לנו תכנית מקבילה גם לנוער ולנערות בסיכון שאורן הקולגה שלי גם נמצא פה בדיון.
רחל שגיא: אני אגיד לגבי ההיקף, אנחנו עובדים עם 18 ישובים, התקציב הוא לא ענק, אבל לכל מקום יש לנו רכז ותקציב פעילות בסביבות 150 אלף שקל לשנה.
רחל שגיא: אנחנו מדברים על שישה מיליון שקל בתקציב השנתי, זה לא המון אבל זה מאפשר לנו להתחיל לעבוד ב18 ישובים.
רחל שגיא: היקף הפעילות זה משהו כמו, אנחנו מגיעים 2000-3000 צעירים בערך בחודש חודשיים.
רחל שגיא: זאת אומרת, ההיקף הוא במספרים יחסית גדולים ביחס למספרים של משרד הרווחה, כי הטיפול הוא לא טיפולי אלא יותר סיוע לקידום תעסוקתי, סיוע לנושא של השכלה גבוה, יעוץ אישי, מיצוי זכויות, פיתוח כלכלי וגם מנהיגות.
רחל שגיא: אנחנו רוצים שהם יתחברו לישוב ולשכונה ויתרמו ויראו את עצמם כחלק אינטגרלי מהשכונה, והכוח שלהם הוא גם משמעותי לשכונה.
רחל שגיא: רואים אותם גם ככוח חיובי ותורם ולא רק כאוכלוסייה שמקבלת שירות.
רחל שגיא: אלו כרגע ההיקפים, אנחנו מאוד תלויים בתקציב, אם יהיה תקציב - - -
עאידה תומא סלימאן: בכמה ישובים ערבים אתם מפעילים את התכניות?
רחל שגיא: בשני ישובים ערבים, באום אל פחם ובג'סר א- זרקא, יש לנו קריטריונים.
רחל שגיא: יש לנו לא מעט תכניות מקבילות בישובים ערבים, גם בדואים ודרוזים וגם ערבי כללי.
עאידה תומא סלימאן: סליחה, בדואים ודרוזים זה ערבים.
עאידה תומא סלימאן: אני רוצה לדעת, התוכניות האלה, של הצעירים, קיימים רק באום אל פחם ובג'סר א-זרקא או שיש לכם בעוד מקומות?
רחל שגיא: התכנית של הצעירים כמו שעכשיו סקרתי יש לנו בשני ישובים מתוך 18 ישובים בכל הארץ.
רחל שגיא: תכניות נוער, אני יודעת שיש הרבה יותר פריסה בישובים ערביים.
רחל שגיא: החלוקה הייתה גם לפי נגב-גליל, יותר דגש נגב-גליל לנוער ויותר טיפול בצעירות וצעירים באזור חיפה ואזור המרכז.
עאידה תומא סלימאן: אבל למה רק שניים מתוך 18?
עאידה תומא סלימאן: זה לא מתקרב, לא לאחוז האוכלוסייה בציבור באופן כללי ובטוח בטוח לא לאחוז הנוער בסיכון שנמצא באחוזים יותר גבוהים.
רחל שגיא: כל הישובים העירונים קיבלו טיפול, או שהם קיבלו מרכז נוער או מרכז צעירים, כל הישובים הערביים שכלולים בשיקום שכונות קיבלו תכנית, אחת משתי התכניות.
רחל שגיא: אנחנו עכשיו בתהליך של גיבוש רשימה חדשה של יישובי השיקום.
רחל שגיא: הרשימה היא באמת ישנה, אבל בתוך הרשימה יש הרבה מאוד יחידות שיקום - - -
עאידה תומא סלימאן: איך קובעים את רשימת הישובים?
רחל שגיא: קבענו את רשימת הישובים לפי נתונים סטטיסטים.
רחל שגיא: אבל הרשימה לא השתנתה משנת 2000, ועכשיו יש ועדה ומחקר שאנחנו עושים, בשביל להגדיר מחדש- - -
קטי קטרין שטרית: בקיצור, צריך לעשות הערכות חדשה.
קטי קטרין שטרית: אבל תודה על הסקירה.
קטי קטרין שטרית: אני רוצה לעבור למשרד האוצר, כי בסה"כ הכללי אנחנו מדברים פה, כולם מתנקזים לכוון משרד האוצר, והשאלה לגבי המכרזים שהיא פתוחה ועדיין לא קיבלנו תשובה, גם לא בדיון הקודם.
קטי קטרין שטרית: אז אני מבקשת להעלות את נתנאל אושרי.
קטי קטרין שטרית: נתנאל מאגף התקציבים, עדכן אותנו האם יש חדש לגבי הבעיות שמעלים כאן כל הגופים, לגבי המכרזים שמסתיימים, לגבי המכרזים שעדיין לא התחילו.
קטי קטרין שטרית: יש לך בשורה בפיך?
נתנאל אשרי: לצערי, אין לי איזו בשורה מיוחדת.
נתנאל אשרי: בטח ובטח לאור חוסר הוודאות התקציבית לקראת שנת 2021, והעובדה שכרגע אין חשב כללי שיחתום על התקשרויות מסוג כזה או אחר.
נתנאל אשרי: יש פה הרבה בלגן בן התכניות.
נתנאל אשרי: במקומות מסוימים מדובר בתקציבים של תמיכות, במקומות אחרים מדובר התקשרויות מכרזיות, סיטואציות מעט שונות.
נתנאל אשרי: בכל אופן בכל מה שקשור להקצעה של תקציבים, כיודע היו לנו המון קשים עם התקציב ההמשכי שדרש מאתנו להתכנס בהרבה מקומות.
נתנאל אשרי: לפני התוספת של ה-11 מיליארד השתדלנו ככל הניתן שהפגיעה בתחום הזה תהיה מינימאלית.
נתנאל אשרי: אחרי התוספת של 11 מיליארד בסוף אוגוסט להערכתי הפגיעה היא אפסית, עד כדי לא קיימת.
נתנאל אשרי: שמעתם גם ממשרד הרווחה שאנחנו עובדים בשיתוף פעולה על הרחבות, איפה שרק ניתן.
נתנאל אשרי: הסיטואציה לקראת 2021 היא באמת כרגע, לוטה בערפל, בוודאי ובוודאי ללא חשב כללי הרבה יותר קשה לפתור בעיות ולקדם דברים שדורשים פשוט את חתימתו.
קטי קטרין שטרית: נתנאל, טוב שאנחנו שומעים אותך בסוף כי אם היינו שומעים אותך בהתחלה אז כל הדיון הזה היה דיון עקר.
קטי קטרין שטרית: אבל אני חושבת שאני אפעל גם מול משרד האוצר, גם מול השר, לראות מה אפשר לעשות ומה ניתן לעשות, כדי כן לזרז את המכרזים, כי זה חשוב.
קטי קטרין שטרית: אז אני מבקשת לסיכום מהמשרדים השונים, בבקשה מכם, זו פעם שנייה שאני מבקשת, תעביר את זה.
קטי קטרין שטרית: אומר את זה שוב, אני מבקשת להעביר לוועדה נתונים מדויקים, על כמות הנערות המקבלות מענה ובאיזו דרך.
קטי קטרין שטרית: הועדה קוראת למשרד האוצר להתגייס ולהביא להרחבת המענים הקיימים אשר הצלחתם ידוע, על מנת להעניק טיפול ומעטפת לנערות אשר זקוקות לכך ונותרות ללא מענה.
קטי קטרין שטרית: אין ספק שיש צורך במספר פעולות:
קטי קטרין שטרית: פיתוח והרחבת תכניות מעטפת ייעודיות לנערות בשירות מבחן, עוד בקהילה.
קטי קטרין שטרית: ישנן מספר תכניות איכותיות ביותר אך הן אינן ארציות, ואין להן תקציב מספק כדי לגעת מספיק בנערות.
קטי קטרין שטרית: שמענו כאן פנייה לגבי נערות במגזר החרדי, שמענו לגבי נערות במגזר הערבי, שלא קיבלנו תשובות גם לגבי הנתונים וגם המסגרות וכיצד מטפלים.
קטי קטרין שטרית: ומה שטוב לנערות במגזר הממלכתי לא טוב לנערות במגזר החרדי, או מה שטוב במגזר החרדי לא טוב לנערות במגזר הערבי.
קטי קטרין שטרית: איך אמרה את זה לפני כן חברת הכנסת אימאן ח'טיב, בשיחת טלפון אף אחת לא תסביר.
קטי קטרין שטרית: כעובדת סוציאלית היא אמרה: נראה לכם שאני יכולה לצפות מנערה בטלפון שתספר לי מה עשו לה, ואם היא עברה איזושהי הטרדה מינית והאם טיפלו והאם לא טיפלו.
קטי קטרין שטרית: אין סיכוי בעולם שהיא תקום ותגיד את זה, זה עניין של אמון ועניין של לבטוח.
עאידה תומא סלימאן: זה עניין של אמון ולצעירנו הרב יש מחסור אדיר בעובדים סוציאליים באיתור- - -
קטי קטרין שטרית: אז אני אמשיך, כי אוטוטו אנחנו מפסיקים את השידור.
קטי קטרין שטרית: הארכת מכרזים אשר יוצאים כעת בשנת 2020, עד סוף שנת הלימודים הנוכחית לפחות.
קטי קטרין שטרית: פתיחת פנימיות נוספות בחמ"ד לנערות בסיכון.
קטי קטרין שטרית: הוספת תקנים לשירות הלאומי לתוכניות ייעודיות לנערים ונערות בסיכון.
קטי קטרין שטרית: אני מבקשת להתייחס למגזרים הערבי והחרדי, שלא קיבלנו תשובות מספקות לגביהם בדיון היום.
קטי קטרין שטרית: אני מבקשת לקבל התייחסות של משרד האוצר לגבי כל הנקודות שנאמרו, וכן לוחות זמנים ליישום המסקנות.
קטי קטרין שטרית: תודה רבה והמשך יום טוב.
קטי קטרין שטרית: אני מקווה עם כל הנתונים המדאיגים שקיבלנו שבאמת נוכל להמשיך את זה בצורה הטובה ביותר.
קטי קטרין שטרית: תודה רבה, אני נועלת את הישיבה.
עודד פורר: היום 23 בנובמבר 2020, ז' בכסלו התשפ"א, יום המאבק באלימות נגד נשים שאנחנו מציינים כאן בכנסת.
עודד פורר: יש לנו סידרה ארוכה של דיונים שמתקיימים בכמה ועדות.
עודד פורר: אבל אני רוצה להתחיל עם חובות מהדיון של שבוע שעבר.
עודד פורר: אנחנו ביקשנו עדכון מבתי החולים העמק ובילינסון על העדויות שהוצגו כאן בישיבה.
עודד פורר: ביקשתי שיהיו נציגים של בתי החולים שיוכלו להגיב לעדויות.
עודד פורר: אין צורך לחזור על העדויות.
עודד פורר: אלה שהעידו נמצאות איתנו בזום?
עודד פורר: הן הילה ומי?
דלית אזולאי: רביד.
עודד פורר: ורביד.
דלית אזולאי: הילה בבילינסון ורביד בבית חולים העמק.
עודד פורר: אז נתחיל מבית החולים בילינסון.
עודד פורר: פרופ' ארנון ויז'ניצר, בבקשה.
ארנון ויז'ניצר: חבר הכנסת עודד פורר וחברות כנסת וחברים הנכבדים, באמת תודה על ההזמנה להגיב בשם בית החולים לנשים בבילינסון על תלונתה של גברת הילה הופמן.
ארנון ויז'ניצר: אני מוקיר, מעריך מאוד את דיוני הוועדה בנושא של קידום מעמד האישה ושוויון מגדרי.
ארנון ויז'ניצר: זה נושא שקרוב לליבי באמת.
ארנון ויז'ניצר: שמי פרופ' ארנון ויז'ניצר, ואני מכהן כמנהל בית חולים לנשים בבילינסון.
ארנון ויז'ניצר: בסך הכול אני מצר צער רב על החוויה שעברה הילה בבית החולים שאותו אני מנהל.
ארנון ויז'ניצר: מעמד האישה וההתמודדות עם חוויות קשות הם במרכז העשייה של בית החולים בילינסון.
ארנון ויז'ניצר: רק כמה דוגמאות.
ארנון ויז'ניצר: הפורום לרפואה מגדרית נולד פה בבית החולים.
ארנון ויז'ניצר: זה פורום שדן בהבדלים המגדריים בין נשים לבין גברים על כל ההיבטים שלו.
ארנון ויז'ניצר: הקימנו מרכז לטיפול בנשים שעברו טראומה במהלך היריון ולידה וכל הטראומות שהנשים חוות.
ארנון ויז'ניצר: וזה מודל ייחודי בארץ.
ארנון ויז'ניצר: אנחנו נותנים סיוע מקצועי למקלט לנשים מוכות.
ארנון ויז'ניצר: אני מבין שזה חלק מהדיונים שיבואו לאחר הדיון זה.
ארנון ויז'ניצר: וכל זה באהבה וברצון.
ארנון ויז'ניצר: כך שהנושאים של מעמד האישה ושוויון מגדרי אכן חשובים לנו.
ארנון ויז'ניצר: עכשיו לענייננו.
ארנון ויז'ניצר: אני אנסה לתאר בקווים כלליים את הטיפול בהילה, כמובן, ללא הפרה של הסודיות הרפואית וכללי האתיקה.
ארנון ויז'ניצר: ראשית, הילה הופנתה לבדיקה רפואית המצריכה הרדמה כללית.
ארנון ויז'ניצר: בקבלתה נבחנו הפרטים הרפואיים המלאים על ידי שני רופאים בכירים, והוחלט שלפני הפעולה יש צורך בהערכה של בדיקת אולטרסאונד לקבוע אם באמת צריך לעשות את הפעולה.
ארנון ויז'ניצר: לאחר שהבדיקה הזאת, בדיקת אולטרסאונד, נמצאה תקינה, בוצעה שוב הערכה נוספת.
ארנון ויז'ניצר: הוחלט שלאור הנתונים החדשים, אין מקום לבצע את הפעולה בגינה הילה הופנתה.
ארנון ויז'ניצר: גברת הופמן ביקשה לבצע בדיקת פאפ בהרדמה כללית לאחר שנאמר לה שאין צורך בבדיקה שלשמה היא הופנתה.
ארנון ויז'ניצר: הובהר לה שבדיקה כזאת איננה מבוצעת בהרדמה כללית מאחר שסיכוני ההרדמה הכללית עולים על התועלת.
ארנון ויז'ניצר: הוצע להילה פתרון חלופי לביצוע הבדיקה, פתרון - - - לא שגרתי.
ארנון ויז'ניצר: הילה נתנה את הסכמתה לביצוע הפעולה, ואף נאמר לה שבמידה שתבקש להפסיק את הפעולה בכל שלב - - - שמטרת הפעולה הושגה.
ארנון ויז'ניצר: לצערנו, עם כל השתדלנות שלנו, הילה הייתה מאוד כאובה.
ארנון ויז'ניצר: הצוות בבית החולים לנשים אינו מהסס לבצע פעולות בהרדמה כללית כאשר יש התוויה רפואית.
ארנון ויז'ניצר: השיקולים הכלכליים ושיקולי מקום וזמינות בכלל לא נמצאים במערכת השיקולים שעומדים בפני הרופאים במיון, רק טובת האישה.
ארנון ויז'ניצר: הקל ביותר היה לבצע את הפעולה בהרדמה כללית.
ארנון ויז'ניצר: אך דבר זה אינו ראוי מבחינה רפואית.
ארנון ויז'ניצר: התלונה של הילה נבדקה על ידי נציב קבילות הציבור במשרד הבריאות, ד"ר בועז לב.
ארנון ויז'ניצר: - - - את כל הרקע הרפואי ואת השיקולים הרפואיים שעמדו בפני הצוות.
ארנון ויז'ניצר: ד"ר בועז לב מצא שהצוות הרפואי התייחס לנתונים הרפואיים ונהג בפרקטיקה הרפואית הנהוגה.
ארנון ויז'ניצר: שוב, צר לי מאוד מאוד על עוגמת הנפש שנגרמה להילה.
ארנון ויז'ניצר: אך כל מטרתנו הייתה לתת להילה את הטיפול הרפואי ואת השירות הטוב ביותר.
ארנון ויז'ניצר: תודה רבה.
עודד פורר: פרופ' ויז'ניצר, אחרי שסיימנו את הדברים המשפטיים שנוסחו בקפידה, בואו נדבר שנייה על הנושא עצמו.
עודד פורר: אחד, עלתה פה טענה של תסמונת וסטיבולודיניה, שאני מניח שאתה מכיר את המונח הזה יותר טוב ממני.
ארנון ויז'ניצר: אוקיי.
ארנון ויז'ניצר: כן, כן.
עודד פורר: שניים, וגם כאן אני מדבר ברמה הכללית, האם אין מקום לבדיקות מסוימות שצריך לעשות אותן בטשטוש אם באה מטופלת עם הפניה מהרופאה שלה שאומרת שהיא סובלת מבעיה מסוימת?
עודד פורר: מדוע לא?
ארנון ויז'ניצר: אז, קודם כול, תודה על השאלה.
ארנון ויז'ניצר: ראשית, הנוסח הזה הוא לא נוסח משפטי.
ארנון ויז'ניצר: זה נוסח שאני כתבתי מעומק ליבי בלילה.
ארנון ויז'ניצר: אז בואו נשים את זה בצד.
ארנון ויז'ניצר: והשאל היא באמת במקום.
ארנון ויז'ניצר: ואני קראתי את דיוני הוועדה בפגישה הקודמת ואת תגובתו של יושב-ראש איגוד המיילדות וגניקולוגיה.
ארנון ויז'ניצר: הוא התייחס לנושא של ההרדמה או טשטוש, טשטוש והרדמה, בפעולות חודרניות.
עודד פורר: ולמינאריה.
ארנון ויז'ניצר: בהחלט אני מסכים שיש מקום לדיון על ידי צוות מקצועי של מומחים שיקבע - - -
עודד פורר: האינטרנט שלך פשוט לא עובד.
ארנון ויז'ניצר: ואת הפרוטוקולים לטיפולים גניקולוגיים ובאילו טיפולים יש מקום לעשות הרדמה ובאילו פעולות צריך לעשות הרדמה.
ארנון ויז'ניצר: ואני שמח על הדיון.
עודד פורר: פרופ' ויז'ניצר, ראשית, האינטרנט שלך מאוד מאוד חלש.
עודד פורר: בואו נתמקד עכשיו.
עודד פורר: היה פה דיון מאוד מאוד משמעותי עם עדויות של נשים, שזה גם לא סטנדרטי שאישה מוכנה לבוא ולהיחשף בשמה ובדמותה ולספר על הבדיקות הגניקולוגיות שהיא עוברת.
ארנון ויז'ניצר: מסכים.
עודד פורר: אומרות נשים שהבדיקות האלה כואבות מאוד, ברמה בלתי נסבלת.
עודד פורר: מדוע ישנה התעקשות, בדיקות כמו – אגב, מה שאמר לנו יושב-ראש איגוד הגניקולוגיה - -
ארנון ויז'ניצר: פרופ' מימון.
עודד פורר: - - אמר שתצא הנחיה עוד באותו אחר הצוהריים לגבי כך שלמינאריות יבוצעו לפחות בטשטוש.
עודד פורר: אז אני לא יודע.
עודד פורר: כנראה שלא יצאה עדיין ההנחיה הזאת שהוא אמר שתצא.
ארנון ויז'ניצר: את זה צריך לשאול אותו.
ארנון ויז'ניצר: לגבי שאלתך, יש כלל ברפואה שלומדים אותו בשנה הראשונה בבית ספר לרפואה, זה נקרא - - - וכל מקרה הוא לגופו.
ארנון ויז'ניצר: צריך לדון עם האישה ולהחליט מבחינה הרפואית ומקצועית בעד ונגד מה הסיכונים ומה התועלת בבדיקה בהרדמה כללית.
עודד פורר: גם בקולונוסקופיה אתם עושים דיון עם הגבר?
ארנון ויז'ניצר: סליחה?
ארנון ויז'ניצר: לא שמעתי אותך.
עודד פורר: בקולונוסקופיה, לפני בדיקת קולונוסקופיה, עושים דיון עם הגבר אם לעשות את זה עם טשטוש או בלי טשטוש?
ארנון ויז'ניצר: אני חושב שכן.
ארנון ויז'ניצר: הגבר גם חותם על הסכמה לקולונוסקופיה - - - שהן נערכות.
עודד פורר: יצא לכם לבצע קולונוסקופיה ללא טשטוש?
ארנון ויז'ניצר: אני חושב שאי-אפשר להשוות בדיקה של קולונוסקופיה, שהיא בדיקה ארוכה שלפעמים מצריכה פעולות כאלה או אחרות של ביופסיות, לפעולה שהילה הופנתה אליה.
עודד פורר: אני לא מדבר על הפעולה של הילה.
עודד פורר: הילה לא נכנסה לנושא של למינאריות.
עודד פורר: הילה נכנסה לבדיקת פאפ על תסמונת מסוימת שנקראת וסטיבולודיניה, שלפחות מדבריה - - -
ארנון ויז'ניצר: נכון.
ארנון ויז'ניצר: אני מסכים.
ארנון ויז'ניצר: הפעולה הזאת נעשית בצורה שגרתית על אלפי נשים while we are speaking now, וזו פעולה שנעשית בקהילה.
עודד פורר: במאיו קליניק בניו יורק, הפרקטיקה הלמינארית - - -
ארנון ויז'ניצר: אנחנו רצינו לבוא לטובת האישה.
ארנון ויז'ניצר: רצינו לבוא ולתת לה את השירות הטוב ביותר.
ארנון ויז'ניצר: לצערנו, היא חוותה את הכאבים ועוגת נפש של פאפ.
ארנון ויז'ניצר: אני לא מכיר בעולם אינדיקציה לבצע פאפ בהרדמה, ואי-אפשר להשוות את זה לקולונוסקופיה.
ארנון ויז'ניצר: כל הבדיקה של הפאפ - - -
עודד פורר: זה לא מה רציתי.
עודד פורר: פרופ' ויז'ניצר, אתה מבלבל עוד הפעם בין שני דברים שונים.
עודד פורר: אמרתי לגבי המקרה, יש את המקרה של הפרט ויש את המקרה של הכלל.
עודד פורר: הפרט בא עם תלונה, לא קשור אם זה קולונוסקופיה או לא, לא בא עם תלונה על תסמונת של עצבוב יתר של הנרתיק, משהו שאני מניח שאתה מכיר.
עודד פורר: אני למדתי עליו פעם ראשונה כאן בוועדה.
עודד פורר: אני מניח שאתה בוודאי מכיר את זה טוב יותר ממני.
ארנון ויז'ניצר: בוודאי.
עודד פורר: החוויה שהיא מתארת כאן היא חוויה קשה מאוד.
עודד פורר: בגלל התסמונת הזאת, היא הגיעה עם הפניה מרופאה.
עודד פורר: ואני הלכתי כבר צעד קדימה לנושא של למינאריות ואם משתמשים בחומרי טשטוש בלמינאריות.
עודד פורר: זאת הייתה השאלה שלי.
ארנון ויז'ניצר: לא.
ארנון ויז'ניצר: אני לא משתמש בלמינאריות.
ארנון ויז'ניצר: ככה שאתה יכול להפנות את השאלה לאנשים שכן משתמשים בלמינאריות.
ארנון ויז'ניצר: תודה לך.
ארנון ויז'ניצר: תודה לך על ההקשבה.
עודד פורר: אני רוצה לעבור לד"ר רונית בק מבית החולים העמק.
עודד פורר: ד"ר רונית בק פרוכטר?
רונית בק פרוכטר: כן.
עודד פורר: בעקבות העדות של רביד, אני מניח ששמעת את העדות.
עודד פורר: היא איתנו?
רונית בק פרוכטר: בוקר טוב.
רונית בק פרוכטר: שומעים אותי עכשיו?
רונית בק פרוכטר: אני הקשתי גם לעדות של רביד וגם לדיון בוועדה וגם קראתי את הכתבה.
רונית בק פרוכטר: אני מתרשמת שהדיון עוסק בשני נושאים עיקריים.
רונית בק פרוכטר: אחד, זו התנהלות רפואית לא תקינה שנעה בין היעדר כיסוי למטופלת להערות לא מקובלות ועד ממש הטרדה מינית.
רונית בק פרוכטר: זה נושא אחד שעלה.
רונית בק פרוכטר: הנושא השני שעלה הוא כאב בזמן פרוצדורת בדיקות, שמדובר בהתנהלות לא תקינה שצריכה לחלוף מהעולם.
רונית בק פרוכטר: ואני מצטרפת למה שאמרו קולגות שלי בדיון הקודם, שיש שינוי מאוד גדול לטובה בנושא הזה.
רונית בק פרוכטר: לגבי הנושא של כאב בפרוצדורת גניקולוגיות, זה דבר יותר מורכב.
רונית בק פרוכטר: כי לא מדובר פה בשחור-לבן.
רונית בק פרוכטר: זה לא שיש כאב או אין כאב.
רונית בק פרוכטר: יש רצף של הרגשות בין אי נחות לבין כאב בלתי נסבל.
רונית בק פרוכטר: שלישי מהנשים חוות כאב בזמן הבדיקה הגניקולוגית.
רונית בק פרוכטר: ואם אנחנו מוסיפים על הבדיקה הגניקולוגית הבסיסית גם לקיחת פאפ או החדרת התקן, בוודאי שזו פעולה לא נעימה.
רונית בק פרוכטר: יש הרבה מחקרים שמתעסקים בנושא של אנלגטיקה בזמן פרוצדורות, מה שאתם קראתם: פרוצדורות חוצות צוואר.
רונית בק פרוכטר: ואף אחד מהם לא מביא פתרון- - - פתרון וואו שפותר לנו לגמרי את החדרת התקן או פאפ, פרוצדורות יום-יומיות שנעשות בדרך כלל במרפאות בקהילה.
רונית בק פרוכטר: ורוב הנשים חוות את זה בוודאי לא כפרוצדורה נעימה, אבל גם לא כמשהו בלתי נסבל.
רונית בק פרוכטר: וברוב הנשים אני כוללת גם נשים עם אנדומטריוזיס.
רונית בק פרוכטר: ולנו כרופאים אין דרך לדעת מראש איזו אישה תחווה את התקנת ההתקן כמשהו שהוא בסדר, לא נעים, אבל עברנו, לבין אישה שתחווה את זה כחוויה מאוד מאוד קשה.
רונית בק פרוכטר: עכשיו, אני רוצה להתייחס, עד כמה שאני יכולה, למקרה הספציפי של רביד.
רונית בק פרוכטר: רביד אושפזה אצלנו לצורך איזון כאב בגלל אנדומטריוזיס, ככה שטענות על זה שלא מכירים במחלה או לא מתייחסים בוודאי לא רלוונטיות במקרה הזה.
רונית בק פרוכטר: תוך כדי האשפוז נעשה ייעוץ של מנהל שירות לכאב בבית החולים בניסיון לעדן את הכאב שלה.
רונית בק פרוכטר: ולמעשה, גם ההחדרה של ההתקן התוך רחמי הייתה במטרה לנסות לטפל בכאב הכרוני שלה.
רונית בק פרוכטר: לפני ההתקנה השתמשו בשלושה אמצעים תרופתיים בניסיון להקל עליה.
רונית בק פרוכטר: אחד, זה היה אקמול דרך הווריד.
רונית בק פרוכטר: השני, זה היה ציטוטק, שזו תרופה שהמטרה שלה היא לרכך ולהרחיב קצת את צוואר הרחם.
רונית בק פרוכטר: והשלישי, היה מתן ואליום, זה אומנם לזכה קיתונות של בוז אצלכם, אבל זו תרופה מקובלת לפני פרוצדורות כואבות, גם קולונוסקופיה, גם גסטרוסקופיה.
רונית בק פרוכטר: היא גם מרפה שריר, היא גם יוצרת איזשהו ריחוק מהחוויה.
רונית בק פרוכטר: אז, שוב, אין פה מצב שלא התייחסו והתעלמו מהכאב שלה.
רונית בק פרוכטר: הרופא שביצע את הפעולה הוא רופא מומחה שבחר לעסוק באנדומטריוזיס, ככה שבוודאי אי-אפשר לטעון עליו שהוא לא מכיר, מתעלם, מזלזל במחלה או בתסמיני הכאב שלה.
רונית בק פרוכטר: וגם רביד כשהיא תיארה את הפעולה היא תיארה שהוא היה מאוד קשוב.
רונית בק פרוכטר: הסביר לה לפני הכול.
רונית בק פרוכטר: גם האחות ניסתה לעזור לה.
רונית בק פרוכטר: אז מה בכל זאת היה?
רונית בק פרוכטר: מה בכל זאת השתבש?
רונית בק פרוכטר: רביד החוותה את זה ככאב בלתי נסבל.
רונית בק פרוכטר: יכול להיות שבמהלך הפעולה, בזמן שהכאב כבר היה ברמה של כאב בלתי נסבל, הרופא כבר היה לקראת סיום הפעולה.
רונית בק פרוכטר: הוא עבר משהו כמו 80% מהפעולה, והוא לקח בחשבון שיש לו שתי אפשרויות: או להפסיק את הפעולה עכשיו, ואז כל מה שהיא עברה עד לרגע הזה מתבטל והיא צריכה לעצור, לחכות לתור שלה לעשות פעולה בהרדמה כללית.
רונית בק פרוכטר: להרדמה הכללית באופן כללי יש כל מיני סיבוכים.
רונית בק פרוכטר: יש גם שיקולים רפואיים שאני לא – שוב, אני לא רוצה להיכנס לתיק הרפואי הספציפי של רביד, אבל יש עוד כל מיני שיקולים שאומרים שאולי כדאי להימנע מהרדמה כללית במקרה הזה.
עודד פורר: השאלה היא כזו, דו"ר בק פרוכטר.
רונית בק פרוכטר: אז היו שתי אפשרויות.
רונית בק פרוכטר: או להשלים את הפעולה או לעצור אותה, לחכות עד שיהיה לה לתור להרדמה כללית כמו שעלה בשבוע שעבר.
עודד פורר: שאלה קצרה.
רונית בק פרוכטר: אין לנו מרדים שיושב מאחורי הדלת ומחכה להיכנס בזמן שיש - - -
עודד פורר: ד"ר בק פרוכטר, רק שאלה.
רונית בק פרוכטר: אז אני רוצה רק לסכם ולהגיד שאין - - -
עודד פורר: לאור העדות ששמעתם, מה הייתם עושים אחרת בבית החולים?
עודד פורר: כם מה שהיה הוא שיהיה?
רונית בק פרוכטר: אני רוצה להגיד שוב מה שאמרתי כבר.
רונית בק פרוכטר: אין לנו דרך – נעשו פה ניסיונות בכמה צורות להקל.
עודד פורר: תראי, יכולה להיות עדות של האישה לפני כן שאומרת: אני סובלת מכאבים.
עודד פורר: יכולה להיות עדות של אישה שנכנסת ואומרת: אני רגישה בלי שום כאב.
רונית בק פרוכטר: האישה אושפזה בגלל כאבים.
רונית בק פרוכטר: הרופא שעשה את הפעולה מכיר אותה קודם.
רונית בק פרוכטר: סליחה?
רונית בק פרוכטר: אני לא שומעת.
עודד פורר: אני אומר שיכול להיות שמגיעה מטופלת ואומרת: אני עם רגישות יתר, אני יודעת.
עודד פורר: הרי לא תמיד זאת הפעם הראשונה שהמטופלות מגיעות לאיזשהו טיפול.
עודד פורר: היא אומרת: אני סובלת מכאבים ברמה גבוהה מהרגיל.
עודד פורר: האם אתם נוהגים אחרת?
רונית בק פרוכטר: תראה, התקנת התקן תוך רחמי בדרך כלל מבוצעת בקהילה ובדרך כלל בלי שום אנלגטיקה.
רונית בק פרוכטר: פה היא גם הייתה מאושפזת.
רונית בק פרוכטר: ושוב, היא קיבלה שלוש תרופות לטפל בכאב שלה.
רונית בק פרוכטר: אני לא יודעת להגיד מראש לאיזו אישה הפעולה הזאת – וכל זה נעשה בגלל האנדומטריוזיס, בגלל הכאבים שיש לה.
רונית בק פרוכטר: בדיעבד, אני יכולה להגיד, בחוכמה לאחר מעשה, שהיה עדיף לעשות לה הרדמה כללית ולחסוך את זה.
רונית בק פרוכטר: אבל זו נקודת זמן לא נכונה לשפוט.
רונית בק פרוכטר: השאלה היא מה היינו עושים אחרת כשאנחנו עומדים עכשיו מול האישה בלי לדעת איך היא תחווה את זה.
רונית בק פרוכטר: בנקודת הזמן הזאת אני חושבת שאנחנו עשינו הרבה בשביל לנסות להקל עליה.
רונית בק פרוכטר: אני רוצה להגיד שלפעמים ברפואה, בכל מיני שטחים של רפואה, גם כשהרופא מקצועי ומיומן והצוות עושה כמיטב יכולתו, לפעמים התוצאה היא לא טובה.
רונית בק פרוכטר: אני חושבת שזה מקרה כזה.
רונית בק פרוכטר: להגיד שאנחנו יכולים למנוע ב-100% מקרים כאלה, אני לא יכולה.
רונית בק פרוכטר: וגם אצלכם בוועדה בשבוע שעבר אמרה אחת מחברות הכנסת שהיא עברה את אותה פעולה פעמיים, פעם אחת זה הרגיש ככה, ובפעם אחרת זה הרגיש אחרת.
רונית בק פרוכטר: ואנחנו כרופאים לא יכולים לדעת מה תהיה התגובה של האישה.
רונית בק פרוכטר: התגובה שמתוארת היא תגובה קשה, לא רגילה גם לגבי נשים עם אנדומטריוזיס.
רונית בק פרוכטר: צריך להבין שאין לנו פתרונות קסם.
רונית בק פרוכטר: אין לנו דרך לדעת מה יהיה.
רונית בק פרוכטר: ואין לנו איזו אבקת קסמים שאנחנו יכולים לפזר בכניסה לחדר פעולות והופכת את חוויית המטופל, מה שקראתם, את הבדיקה הגניקולוגית לבדיקה נעימה.
עודד פורר: תודה .
רונית בק פרוכטר: בדיקה גניקולוגית היא בדיקה לא נעימה והיא תישאר בדיקה לא נעימה.
רונית בק פרוכטר: צריך לנסות להשתפר גם מבחינת הבדיקות גם מבחינת אנלגטיקה.
רונית בק פרוכטר: אני חושבת שאנחנו ברמה האישית, המחלקתית וברמת האיגוד עושים את זה ומנסים להתקדם כל הזמן.
עודד פורר: אני רק אומר שתרופת הקסם הטובה ביותר היא פשוט להקשיב לפעמים ולנסות לא לבטל את האמירה של המטופלת.
רונית בק פרוכטר: סליחה, אני חושבת שרביד קיבלה הרבה הקשבה במהלך האשפוז שלה פה.
עודד פורר: תודה על תגובתכם.
עודד פורר: שלום לכולם, אני מחדש את הדיון בנושא הצגת התנעת בדיקת מדיניות הממשלה למניעת אלימות במשפחה.
עודד פורר: תראו חברים, אנחנו בשבוע שעבר, נוכח הרצח, עוד אחד לצערי מני רבים, שחזינו בהם בתקופה האחרונה, שברור לחלוטין שמניעת רצח, יש פה רצף שלם של אירועים שאם היו מתנהלים אחרת הרצח הזה היה נמנע, החלטתי להוביל מהלך של פעילות הועדה לקידום מעמד האישה ולשוויון מגדרי כוועדת בדיקה, מעין ועדת בדיקה וועדת חקירה על מדיניות הממשלה.
עודד פורר: זאת לא ועדת חקירה פרלמנטרית, אין לי את הסמכויות של ועדת חקירה פרלמנטרית, אבל נתונות בידי כל הסמכויות של ועדה בכנסת כולל זימון, כולל פרוטוקול, ואנחנו אכן ננהל את זה כמעין ועדת בדיקה.
עודד פורר: עם פרוטוקול נפרד ועם סיכומים שגם שיוצאו, וייצאו ויופצו.
עודד פורר: תראו, ועדת הבדיקה תתחלק לשני שלבים, השלב הראשון הוא השלב החירומי.
עודד פורר: השלב הטיפולי לאחר שכבר התחילו אירועים כאלה ואחרים.
עודד פורר: השלב השני הוא השלב לטווח ארוך, שלב מניעתי החל מגיל צעיר.
עודד פורר: ובואו נעסוק בחלק השני של ועדת הבדיקה הזאת ככל שהזמן הפוליטי יאפשר לנו, עד שהכנסת תתפזר, תפזר את עצמה.
עודד פורר: אני לא יודע כבר איזה עוד רעיונות יש פה לממשלת ישראל שמובילה ועסוקה בנושאים האלה הרבה יותר מאשר בנושאים אחרים, לצערי.
עודד פורר: לכן, מה שאנחנו נעשה זה שמדי שבוע הוועדה הזו תתכנס לדיון שהוא דיון בדיקה, שפשוט נעבור משרד משרד, סעיף סעיף, עם זמן גם לדוברים, גם לשאלות, וגם לקבלת התשובות.
עודד פורר: הרצון שלי בדיון הזה, אנחנו אפילו לא נמצאים כרגע בדיון, אלא בהצגת תהליך ההתנעה כדי שמשרדי הממשלה יוכלו להתכונן ולהבין מה לוח הזמנים הצפוי גם לתשובות שהם יצטרכו לתת.
עודד פורר: אז אני רוצה להקריא את סדר הדיונים והנושאים שיעלו בשבועות הקרובים, הדיון הראשון יעסוק במשרד לביטחון פנים.
עודד פורר: הסעיף הראשון יהיה בחינת יעדי ומטרות המשרד, בחינת פעולות המשטרה.
עודד פורר: אנחנו בהקשר הזה נבקש לבחון את יעדי ופעולות המשרד לביטחון פנים ולראות האם הם מתכתבים עם הצורך למניעת אלימות במשפחה וכיצד מניעת אלימות במשפחה באה לידי ביטוי ביעדים ובמטרות שהציב לעצמו המשרד לביטחון פנים.
עודד פורר: בנוסף, לגבי פעולות המשטרה, אנחנו נבקש לבחון, א', את הכשרת החוקרים לנושא אלימות במשפחה; ב', פעולות לאכיפת צווי הגנה של אלימות במשפחה; ג', נבחן את פיקוח על שחרור על אסירי ועצורי אלמ"ב, אלימות במשפחה; ד', נבקש לבחון את התמשכות החקירות עד להעברתם לפרקליטות, כולל לוחות זמנים.
עודד פורר: פה אני גם אומר לממ"מ, ככל שאתם תוכלו לספק נתונים בידינו עוד טרם הדיונים, מעבר לנתונים שיביאו משרדי הממשלה, חשוב ביותר.
עודד פורר: גם מנתונים שכבר אספתם בעבר על חלק מהנושאים; ה', היקף ההמלצות של המשטרה לסגירת תיקים בנושא אלימות במשפחה.
עודד פורר: נושא נוסף שנבחן בהקשר של המשרד לביטחון פנים, זה בחינת פעולות שירות בתי הסוהר.
עודד פורר: לגבי פעולות בתי הסוהר אנחנו נבחן, א', תכנית שיקום ומדיניות לשחרורים מנהליים; ב', פעולות ועדות השחרורים לגבי אסירי אלימות במשפחה; ג', מדיניות ופעילות של שירות בתי הסוהר מול אסירים שאינם ברי שיקום.
עודד פורר: עד כאן לעניין הבדיקה שנבצע במשרד לביטחון פנים.
עודד פורר: לגבי הבדיקה מול משרד המשפטים.
עודד פורר: מול משרד המשפטים הבדיקה תתחלק לשני אגפים, או תחומים, ככל שנקרא להם.
עודד פורר: האחד הוא הפרקליטות והשני הוא הנהלת בתי המשפט.
עודד פורר: באשר לפרקליטות, ייבחנו, א', היקף הבקשות למאסר על עבירות אלימות במשפחה, ומשך המאסר המבוקש בתיקים כאלה; ב', מדיניות הפחתת עונשים בהסדרי טיעון; ג', התניית הסדרי טיעון בתכניות שיקום; ד', מניעת שחרור מוקדם ומינהלי לאסירי אלימות במשפחה; ה', עילות סגירת תיקים והיקף סגירת התיקים.
עודד פורר: לעניין הנהלת בתי המשפט נבקש לבחון את מדיניות הענישה.
עודד פורר: כאן אני כבר מבקש מהממ"מ, יש זמן עד שנגיע להערכתי לשלב הזה, אבל ככל שאפשר לקבל נתונים על החמש שנים אחרונות, השוואה מול החוק ומול רף הענישה הממוצע והחציוני בתחומים האלה, זה משהו שלדעתי הוא מידע גלוי.